Yigeffilen, deg yiwet n tmeddit yeṭṭef abrid-is ɣer taddart n Yigefilen iwakken ad izeṛ igerdan-sen, deg yiḍ-nni yuges mi id yeffeɣ deg uxxam n “IWEJƐUDEN”, sɣur iserdasen iṛumyen yellan di tɛessast n yiḍ s nnuba, seld mi id asen-d-iban d akken yella win yellan deg umkan-nni iwumi qqaren “DDAW UZṚU”, amkan-nni yessewḥac, d iḍ, iserdasen iṛumyen ur zṛin ara anwa ḥuzen s ṛṛsas, amenɣ-a yezṛa yesɛa ismawen n twaculin n imenɣen d yidrimen id asen-iceyyeɛ, ayen yuwi yid-s yerra-t daxel n uqelmun n tlaba-ines, yessexdem ayen id asd-yegran n tezmart taneggarut, alami yuweḍ ɣer umkan anda yemmut. Azekka-nni tanezzayt, tilawin n taddart fɣent-d ad walin-t win yemmuten s ugari ur neḥbis di teɣzi n yiḍ, tafekka n umeɣras yettwanɣan tufa-tt-id yiwet n tmeṭṭut iwumi qqaren “TAMAƐZUZT”, tekes-as-id lekwaɣeḍ yuwi yid-s d yidrimen, d ssaɛa yerra deg ufus-is, iwakken ulac win ara ad yafen tamagit-is, yerna beddlen-as amkan i tfekka-s, iṛumyen slan awal ɣer tlawin n taddart di tmezgida n taddart ɣef umeɣras yettwanɣan, d ayen yerran iserdasen iṛumyen ad as-gerwen imezdaɣ n taddart, iwakken ad zṛen anwa ibeddlen tafekka i umeɣras yettwanɣan deg yiḍ yezrin, salen yiwet n tmeṭṭut “TAMAƐZUZT” deg telmast n tmezgida, imi cukken deg-s, lamaɛna ur d-tenni ula d awal ɣef umeɣras.